Document ID: /roh_data/filtered/fineweb-2-filterrobots_roh.jsonl.gz/62544

Actual
|Publicaziun dils 16.06.2021

Pelischs d’andas el Lag GrondIls pelischs d’andas sederasan ell’aua temprada cunzun suenter pli liungas periodas da bial’aura.
Da temperaturas sur 23 °C san quels caschunar als carstgauns che fan bogn inflamaziuns che mordan, semegliont allas miersas da muschins.
Per prevegnir a quei duess’ins ir schi pauc sco pusseivel ell’aua temprada. Suenter ch’ins vegn ord il lag far endretg la duscha e seschigientar cul ponn da frotte.
Informaziun
|Publicaziun dils 13.06.2021

Laax Votaziun federala / cantunala 13.6.2021Protocol
|Publicaziun dils 18.05.2021

Plazza d’emprendissadi sco commercianta/commerciant EFZ profil E 2021-2024Pretensiuns:
3 onns scola secundara, habilitad da luvrar el team, plascher dil contact cun glieud, habilitad da luvrar sur sesez e cun senn da responsabladad, plascher dils lungatgs jasters. Ti gidas d’organisar la veta publica en ina vischnaunca moderna. Cun biaras lavurs praticas emprendas ti las enconuschientschas fundamentalas dils numerus secturs d’ina administraziun communala.
L’annunzia culla brev da motivaziun, il cuors da veta ed ils attestats tarmettas Ti tochen il pli tard ils 30 da zercladur 2021 all’administraziun communala Laax, caum postal 16, 7031 Laax.
|Publicaziun dils 18.05.2021

Examinaziun ecologica dil Lag Grond 2021Il Lag Grond a Laax s’auda tiel maletg dil vitg da Laax. El ei in element impurtont nua che hosps ed indigens san serecrear ella vischinonza. Finamira dalla vischnaunca eis ei da haver bien quitau da quei scazi. Quei pertucca cunzun ils sforzs da garantir la buna qualitad dall’aua. Gl’aspect datier alla natira ed il diever incontestabel dalla higiena da far bogn ein ulteriurs facturs.
Mira program d’examinaziun
|Publicaziun dils 28.04.2021

NIEV: Patenta da pesca Lag Grond – onlineRetrer la patenta da pesca online sut suandonta pagina
https://www.pesca-laax.ch/rm/index.php
|Publicaziun dils 07.04.2021

PRIMAVERA ELS CUOLMS 2021 – NUS ANNULLEIN LA STAGIUN BASSADapi 2019 seposiziunescha e sevenda la destinaziun Flims Laax Falera sco destinaziun digl entir onn cun sias marcas Flims e LAAX. Duront la primavera cun fleivel diember da reservaziuns naven da Pastgas tochen Anceinza serravan entochen ussa ils biars menaschis turistics e partenaris da prestaziuns. Era las pendicularas restavan serradas e purschidas ed aventuras sco era occurrenzas turisticas fuvan reducidas marcantamein. Ussa entschevin nus culla “PRIMAVERA ELS CUOLMS”, e quei venderdis, ils 16 d’avrel tochen ils 24 da matg 2021.
https://www.flimslaax.com/bergfruehling
Primavera els cuolms 2021 – urari
|Publicaziun dils 07.12.2020

“Habemus calira” – Calira a distanza LaaxAd uras avon l’entschatta digl unviern han ins saviu prender en funcziun l’emprema etappa dil provediment cun calira ella zona dil vitg a Laax. Clients che ha seschau colligiar duront la fasa da baghegiar vid la lingia da provediment, retraian naven dil december 2020 energia da scaldar ecologica e libra da CO2.
Il territori da provediment vegn engrondius cuntinuadamein. Il 2021 ein ulteriuras etappas planisadas a Laax Vitg e Laax Murschetg.
Ei fagess plascher d’astgar quintar Vus el futur tier la clientella dalla Scaldament a distanza Laax SA.
https://www.waermeverbund-laax.ch/
|Publicaziun dils 22.01.2021

Aua Grava e wellness Hostel3000Laax ha in’attracziun dapli, dapi ils 18 da december 2020 ei quella aviarta per hosps che pernotteschan: il bogn cuvretg Aua Grava cun sia zona da wellness e da fitness sco era il niev wellnessHostel3000.
Serecrear, durmir e magliar sper il Lag Grond a Laax
https://www.youthhostel.ch/de/hostels/laax-wellness-hostel-3000/
Communicaziun da medias
|Publicaziun dils 09.03.2021

COVID-19 TESTS ELS MENASCHISIl persunal dall’administraziun e dils luvratoris dalla vischnaunca da Laax separticipeschan als tests da menaschi encunter Covid ch’il Cantun porscha. Las emploiadas ed ils emploiai contribueschan cheutras activamein da tener aviert il menaschi e da garantir la segirtad dils conhabitonts.
Forsa fuss quei era enzatgei per Vies menaschi? Ulteriuras informaziuns mira tier
https://www.gr.ch/DE/institutionen/verwaltung/djsg/ga/coronavirus/info/coronatest/betriebe/Seiten/start.aspx
|Publicaziun dils 18.12.2020

CONCEPT DA SCHURMETG COVID-19 VISCHNAUNCA LAAXConcept da schurmetg
|Publicaziun dils 23.10.2020

Administraziun communala: Obligaziun da purtar ina mascraSin fundament dallas mesiras relaschadas dalla confederaziun ils 18 d’october 2020, valeivel ell’entira Svizra, vala en tut ils locals publics in’ obligaziun da purtar ina mascra. Nus supplichein la populaziun danovamein da visitar l’administraziun communala mo en cass urgents. En auters cass, supplichein nus da far diever dils mieds digitals silla pagina d’internet.
|Publicaziun dils 22.02.2021

Eis fit?Plattafuorma d’informaziun digl uffeci da sanadad Grischun per la protecziun da sanadad e prevenziun.
https://bischfit.ch/
Per sanadad e mobilitad tschentar en la televisiun e far cun
|Publicaziun dils 28.01.2021

find-help GRCheu anfleis Vus ils survetschs da cussegliaziun e sustegn per la populaziun grischuna els secturs sanadad e socialesser.
https://www.gr.ch/DE/institutionen/verwaltung/djsg/ga/find-help